open-index/open-wikipedia-markdown huggingface dataset:
וייד-ג'יילס

[ממוזער| עלון של ה-[CIA משנת 1963 המכיל רשימה אלפביתית של שמות מקומות ב כתובים בווייד-ג'ילס.]]
**וייד־ג'יילס** היא מערכת תעתוק ללטינית של מנדרינית תקנית. היא פותחה בראשיתה על ידי תומאס פרנסיס וייד באמצע המאה ה-19, ופורסמה בצורתה הנוכחית במילון סיני-אנגלי שערך הרברט ג'יילס בשנת 1892. השיטה משרתת תפקיד דומה לשיטת פין-יין לתעתוק של מנדרינית, שהיא השיטה המועדפת על ידי הרפובליקה העממית של סין והחליפה את שיטת וייד ג'יילס כמעט לחלוטין.

מערכות הליטון שהיו בשימוש עד סוף המאה ה-19 התבססו על ניב נאנג'ינג של מנדרינית, אך שיטת וייד ג'יילס התבססה על ניב בייג'ינג והייתה מערכת התעתיק המוכרת בעולם דובר האנגלית במשך רוב המאה ה-20. שתי צורות התעתיק שימשו למטרות דואר. שיטת וייד-ג'יילס הוחלפה רשמית ב-1958 עם אימוץ הפין-יין בסין היבשתית, למעט מספר צורות לטיניות שהשתרשו. בטאיוואן עדיין נהוג לתעתק שמות מקומות ואנשים בתעתיק וייד-ג'יילס.

## ראו גם
* פין-יין
* יוטפנג

## קישורים חיצוניים

* 

קטגוריה:קצרמר סין
קטגוריה:בלשנות
קטגוריה:ליטון שפות
מיכאל ארליצקי

**מיכאל ארליצקי** (24 בנובמבר 1924-ספטמבר 2011) היה פרופסור בפקולטה להנדסת חשמל בטכניון שמחקריו עסקו בזרם חזק.

## ביוגרפיה
מיכאל ארליצקי נולד בלודז', פולין, בשם סווק ארליך. לימודיו התיכוניים הופסקו עם פרוץ מלחמת העולם השנייה והוא הועבר לגטו לודז', שם עסק בתיקון מנועים חשמליים. עם חיסול הגטו באוגוסט 1944 הועבר ארליצקי לאושוויץ, שם הועסק בתיקון טנקים גרמניים. הוא השתתף בצעדת המוות ושוחרר על ידי הצבא האדום במאי 1945. אז שינה את שמו מארליך לארליצקי.

ארליצקי למד הנדסת חשמל בפוליטכניקה של לודז', והשלים תואר שני בשנת 1949. את הדוקטורט בנושא: The Influence of magnetic saturation upon the parasitic torque of induction motors קיבל בשנת 1954 מאותו מוסד.

ארליצקי עלה ארצה בשנת 1957 והצטרף לפקולטה להנדסת חשמל בטכניון כמרצה בכיר. בשנת 1965 קודם לפרופסור חבר, ובשנת 1971 הפך לפרופסור מן המניין.

מחקריו של ארליצקי התמקדו בתחום הזרם חזק: תכנון ואופטימיזציה של מערכות הספק גבוה, ובמעגלים אלקטרומגנטים.

בהמשך השנים הנחה ארליצקי 14 סטודנטים לתואר שלישי ו-60 סטודנטים לתואר שני. הוא פרסם מעל 70 מאמרים ורשם על שמו 6 פטנטים. בין המצאותיו: כבל ירוק שמקטין את השדה המגנטי סביבו ומכשיר מגן למנועים חשמליים. בין תלמידי הדוקטורט שלו: הפרופסורים אברהם אלכסנדרוביץ, יוסף אפלבוים ודוד שיבר ובכירים בחברת החשמל.

ארליצקי כיהן גם כיושב ראש ועדות החקירה לבדיקת הסיבות להפסקות החשמל הגדולות שאירעו באוקטובר 1979 וביוני 1980.

בשנת 2005 קיבל תואר עמית כבוד של התאגדות מהנדסי חשמל ואלקטרוניקה בישראל.

היה נשוי להלנה ואב לשניים.

## קישורים חיצוניים
* פרופ' מיכאל ארליצקי ז"ל, אתר הטכניון

## הערות שוליים

קטגוריה:סגל הטכניון: הנדסת חשמל
קטגוריה:ישראלים ילידי פולין
קטגוריה:עולים בשנות ה-1950
קטגוריה:ישראלים שנולדו ב-1924
קטגוריה:ישראלים שנפטרו ב-2011
מכירת פיל לבן

**מכירת פיל לבן** היא סוג של מכירת חצר שבה מוכרים פריטים משומשים במטרה לגייס כספים עבור מטרה מסוימת.

## אטימולוגיה
המונח "פיל לבן" מתייחס למתנה מיוחדת אך מכבידה, שלא ניתן להיפטר ממנה בקלות, המבוסס על האגדה על מלך תאילנד שהעניק פילים לבקנים נדירים לאנשי חצר שלא מצאו חן בעיניו, כדי שיוכרעו על ידי עלויות אחזקת החיות.

"מכירת פיל לבן" מוכרת פריטים ששומרים על ערך מסוים, אך אין להם שימוש מהותי; פריטים אלו מכונים לעיתים קרובות "פילים לבנים". פריטים כאלו עשויים עדיין למצוא קונים, אך קשה להעריך את שווי המכירה החוזרת שלהם.

## רקע
מכירות פילים לבנים מאורגנות בדרך כלל על ידי ארגונים ללא מטרות רווח, כמו כנסיות ובתי ספר, כדי לגייס כסף למטרות צדקה או עבור אירועים מיוחדים כמו חג הפסחא או יום האם. הם פועלים בדומה לחנויות יד שנייה ללא מטרות רווח. חברים בארגון המקיים את מכירת הפיל הלבן יתבקשו לתרום פריטים ישנים שהם כבר לא משתמשים בהם.

לאחר איסוף הפריטים, תתקיים מכירה שלרוב תימשך יותר מיום אחד ותיערך בסגנון פסטיבל. חלק מהפריטים ימכרו במחירים נמוכים, כיוון שרבים מהם עתיקים, או שימושיים רק לאנשים מסוימים, ולא היו נמכרים אחרת.

מכירות פילים לבנים מועילות לרוב לקונים ולאספנים, מכיוון שהן מספקות דרך לרכוש פריטים עתיקים וקשים להשגה. בימי קדם המרשתת, מכירות פילים לבנים, יחד עם חנויות יד שנייה, מכירות בחצר וחנויות משכון, היו דרכים פופולריות לרכישת פריטי אספנות ופריטים מוזרים שאינם זמינים בחנויות קמעונאיות.

## חסרונות
יכולות להתעורר בעיות בשל מכירת פיל לבן מפני שנדרש הרבה מקום כדי להחזיק פריטים למכירה. בעיה נוספת היא שרבים מהפריטים לא יימכרו במכירה זו, ובשל כך נדרשת כמות גדולה של מקום שיוקדש לאחסון הפריטים.

בעיות אחרות כוללות את חוסר היכולת להעביר סחורה, או את מעט הכסף שמפיקה המכירה, למרות ההשקעה הראשונית הנמוכה (או לא קיימת). בנוסף, פריטים רבים שנתרמו לרוב אינם יכולים להימכר, מכיוון שהם שבורים או חסרי ערך בעליל, ונתרמו רק כדי שהבעלים הקודם יוכל להיפטר מהם.

מכירות פילים לבנים נושאות לעיתים קרובות גם מוניטין של מכירת פריטים קיטשיים.

## ראו גם
* מכירת חצר
* סחורה משומשת
* שוק פשפשים

## הערות שוליים

קטגוריה:שווקים
קטגוריה:ארצות הברית: תרבות
קטגוריה:צרכנות
ויניל אלכוהול

ויניל אלכוהול (**Vinyl alcohol)** היא תרכובות שנוסחתה CH2CHOH והיא האנול הפשוט ביותר. המולקולה אינה יציבה והיא הופכת לאצטאלדהיד. ויניל אלכוהול הוא המונומר לייצור הפולימר פוליויניל אלכוהול (Poly(vinyl alcohol), PVA).

ויניל אלכוהול שהוא אנול נמצא בשיווי משקל עם צורת הקטו -אצטאלדהיד
מרכז|ממוזער|350x350 פיקסלים|טאוטומריה קטו-אנול בין ויניל אלכוהול לאצטאלדהיד
צורת הקטו (אצטאלדהיד) יציבה יותר והפרש האנתלפיה במעבר מויניל אלכוהול לאצטאלדהיד:

H_2C=CHOH\rightarrow H_3C-C(O)H \qquad \Delta H_{298} =-42.7kJ/mol

שיווי המשקל נוטה, לכן, לטובת האלדהיד. עם זאת אנרגיית השפעול למעבר גבוהה ושיווי המשקל מושג בנוכחות זרז (חומצה או בסיס כולל מים). לא ניתן לבודד את החומר ליותר מכמה דקות או שעות בתנאי יובש לפני שמתקבל אצטאלדהיד.

האסטר של ויניל אלכוהול וחומצה אצטית - ויניל אצטט (vinyl acetate) משמש כמונומר לייצור פוליויניל אלכוהול (PVA). לאחר תגובת פולימריזציה בסיפוח מתקבל פוליויניל אצטט

*n* CH2=CHOAc → (CH2−CHOAc)*n*

פולימר זה עובר הידרוליזה לקבלת PVA וחומצה אצטית

(CH2−CHOAc)*n* + *n* H2O → (CH2−CHOH)*n* + *n* HOAc

## קישורים חיצוניים

קטגוריה:כהלים
פסגת הפיל הלבן

**פסגת הפיל הלבן** (באנגלית: **White Elephant Butte**) היא פסגה הממוקמת במחוז אלקו במדינת נבדה שבארצות הברית. היא נמצאת בפינה הצפון־מזרחית של המדינה, סמוך לגבול עם איידהו.

הפסגה מתנשאת לגובה 2,574 מטרים, כשהיא גבוהה בכ־120 מטרים מהגובה הרגיל של השטח סביבה. רוחבהּ הוא כ־2.1 קילומטרים.

שמה של הפסגה ניתן לה בשל הצבע והמתאר של הפסגה. היא הררית ברובה, ומכוסה בדשא ובמעיינות.

האקלים קר ויבש. הטמפרטורה הממוצעת היא 8 מעלות צלזיוס. החודש החם ביותר הוא יולי, כשבשיאו נמדדות 26 מעלות צלזיוס בממוצע, והקר ביותר הוא דצמבר, שבשיאו נמדדות 10- מעלות צלזיוס בממוצע. כמות המשקעים הממוצעת היא 328 מילימטרים בשנה. החודש הגשום ביותר הוא ינואר, עם 39 מילימטרים של גשם, והיבש ביותר הוא אוקטובר, עם 9 מילימטרים.

## הערות שוליים

פיל לבן
מיכאיל טיכאנוב

**מיכאיל טיכאנוב** (ברוסית: **Михаил Тиханов**; 1789–1862) היה אמן רוסי שליווה את מסעותיו של קפטן ואסילי גולובנין על סיפון הפריגטה "קמצ'טקה".

## ביוגרפיה
נולד כצמית בשנת 1789, טיכאנוב גילה כישרון אמנותי בגיל שבע עשרה ונשלח על ידי אדונו הנסיך גליצין לאקדמיה הקיסרית לאמנויות בסנט פטרסבורג. הוא שוחרר ב-1815, ועבד באקדמיה לפני שהומלץ על ידי אלכסיי אולנין לתפקיד אמן משלחת שילווה את מסעו של קפטן ואסילי גולובנין בפריגטה "קמצ'טקה" ברחבי העולם.

במהלך המסע בין 1817 ל-1819, צייר טיכאנוב לפחות 43 תמונות שונות של דמויות וסצנות חשובות מצפון אמריקה הרוסית, אלסקה, קליפורניה והוואי. הוא התמחה בדיוקנאות אנושיים וצייר דמויות כולל אנשים חשובים כמו מלך הוואי, הצ'יף בוקי, כן את המושל הקולוניאלי הרוסי אלכסנדר אנדרייביץ' ברנוב.

חוקר הוואי דייוויד פורבס הצהיר שעבודותיו של טיכאנוב שנעשו בהוואי היו "בין התיאורים הטובים ביותר של תושבי איי האוקיינוס השקט שנוצרו אי פעם". ציורים נוספים הוא עשה בצפון קליפורניה.

## מחלה ומוות
בהפלגה הביתה ב-1818 חלה טיכאנוב במחלה קשה בזמן שהפריגטה עגנה במנילה שבפיליפינים. לאחר מכן, הוא החל להראות סימנים של מחלת נפש והוכנס לבית חולים בסנט פטרסבורג. למרות תקופה קצרה שבה הוא הראה סימני שיפור, הוא לא חזר לעצמו ומעולם לא התאושש.

הוא חי מקצבת נכות למשך שארית חייו. מ-1824 ועד מותו ב-1862, הוא בילה את שארית חייו בטיפולה של אלמנה של אחד מעמיתיו. אף על פי שחלק מיצירותיו פורסמו מאוחר יותר על ידי קפטן גולובנין בתיאור המשלחת שלו, רוב יצירותיו מעולם לא פורסמו בימי חייו.

עבודותיו נמצאות כעת במוזיאון האקדמיה הרוסית לאמנויות בסנט פטרסבורג.

## גלריה

File:Tikhanov - Balthazar Inhabitant of Northern California (1818).png|ילידים בקליפורניה, 1818
File:Tikhanov - Aleut in Festival Dress in Alaska (1818).png|בלבוש פסטיבל באלסקה, 1818
File:Sitka Island Chief Katlian With His Wife.jpg|צ'יף של איי סיטקה ואשתו, 1818
File:Tikhanov - Young Girl of the Sandwich Islands (1818).jpg|נערה מאיי סנדוויץ, 1818


## קישורים חיצוניים

## הערות שוליים

קטגוריה:ציירים רוסים
קטגוריה:ילידי 1789
קטגוריה:נפטרים ב-1862
הרמיוני (מיתולוגיה)

[ממוזער|איור משנת [1553]]
**הרמיוני** (ביוונית: Ἑρμιόνη) היא דמות במיתולוגיה היוונית, בתם של מנלאוס, מלך ספרטה ואשתו, הלנה מטרויה. לפני מלחמת טרויה, סבה של הרמיוני, טינדראוס, הבטיח אותה לבן דודה אורסטס, בנו של אגממנון. היא הייתה בת תשע כשפאריס, בנו של המלך הטרויאני פריאמוס, הגיע לחטוף את אמה, הלנה.

במהלך המלחמה, מנלאוס הבטיח אותה לבנו של אכילס, נאופטולמוס. לאחר סיום המלחמה, הוא שלח את הרמיוני לעיר פתיה  (בתם של פלאוס ואכילס), שם שהה ניאופטולמוס. השניים היו נשואים, אך זמן קצר לאחר מכן נסע נאופטולמוס לדלפי במטרה לבצע נקמה באפולו על שגרם למות אביו, רק כדי להיהרג שם. כשמת נאופטולמוס, הרמיוני הייתה חופשית להינשא לאורסטס, ולאחר מכן ילדה לו בן, טיסמנוס.

## מקורות
משוררים עתיקים חלוקים בשאלה אם מנלאוס היה מעורב בשני הארוסים. אוריפידס מצטט את אמרת אורסטס (אין סימוכין לדברי אוריפידס).

אובידיוס, לעומתו, אומר שמנלאוס אפילו לא ידע על ההבטחה שנתן טינדראוס:

לפי ה*[[אודיסיאה|אודיסאה]]*, הרמיוני נישאה לנאופטולמוס עשר שנים לאחר סיום מלחמת טרויה; כאשר טלמאכוס, בנו של אודיסאוס, ביקר את מנלאוס בספרטה, הוא פגש אותו לראשונה.

זמן קצר לאחר שהסתגלו לחיי הבית, התעורר סכסוך בין הרמיוני לאנדרומאכה (אלמנתו של הקטור, נסיך טרויה ואחיו הבכור של פאריס), הפילגש שניאופטולמוס השיג כפרס לאחר בזיזת טרויה. הרמיוני האשימה את אנדרומאכה בחוסר יכולתה להיכנס להריון, וטענה שהיא מטילה עליה כישופים כדי לשמור על עקרותה. היא ביקשה מאביה להרוג את אנדרומאכה ואת בנה בזמן שנאופטולמוס היה בדלפי, אך הם ניצלים על ידי התערבותו של פלאוס.

נאופטולמוס לא חזר מדלפי. במקום זאת, בן דודה של הרמיוני אורסטס הגיע לדווח שנאופטולמוס נהרג. הסיבות למותו משתנות. בכמה דיווחים, הוא פתח בקטטה במקדש אפולו ונהרג על ידי כומר, על ידי משרתי המקדש או על ידי האל עצמו. בדיווחים אחרים, אורסטס מצא אותו בדלפי והרג אותו. בכל מקרה, לאחר מותו של ניאופטולמוס, אורסטס לקח את הרמיוני חזרה למיקנה כדי למלא את ההבטחה המקורית שהרמיוני תהיה כלתו.

הרמיוני ואורסטס היו נשואים, ונולד להם יורש, טיסמנוס. נאמר שאורסטס התחתן גם עם אחותו למחצה אריגונה, בתם של קליטמנסטרה ואייגיסתוס, אם כי לא ברור אם זה קרה לאחר מותה של הרמיוני או שנישואיה לאורסטס הסתיימו מסיבה אחרת.

הרמיוני בסופו של דבר הצטרפה להוריה באליסיום. לפי איביקוס, הרמיוני נישאה לדיומדס לאחר האפתיאוזה (הפיכה לאל) שלו וכי הוא חי כעת עם דודיה, קסטור ופולוקס, כאל בן אלמוות. לפי מקורות אחרים, הוא מתגורר באיי המבורכים, ככל הנראה עם הרמיוני עצמה.

## באמנות ובספרות
[ממוזער|337x337 פיקסלים| סצנה מהטרגדיה [אנדרומאכה מאת אוריפידס: אורסטס הורג את ניאופטולמוס על מזבח אפולו בדלפי. הרמיוני המיואשת, אשתו של ניאופטולמוס שהובטחה בעבר לאורסטס, כורעת ברך למרגלות המזבח. פרסקו רומי בפומפיי.]]
* *[[ארמיוני|Ermione]]* מאת ג’ואקינו רוסיני
* *[[אנדרומק]]ה* מאת ז'אן ראסין

## קישורים חיצוניים

## הערות שוליים

קטגוריה:דמויות מהמיתולוגיה היוונית
ניר דובדבני

**ניר דובדבני** (נולד ב-8 ביולי 1973) הוא איש עסקים, מנטור ומרצה ישראלי, בעלים של קבוצת דובדבני המהווה חברה למתן שירותי ייעוץ וליווי עסקי. בעבר היה שחקן כדוריד, קפטן קבוצת מכבי קריית מוצקין ושחקן נבחרת ישראל בכדוריד. כיהן כחבר מועצה בקריית מוצקין (2003–2013).

## ביוגרפיה
דובדבני נולד וגדל בקריית מוצקין. בנעוריו התחנך בפנימיית בית הספר לקציני ים בעכו. בשנת 1991 התגייס לחטיבת הצנחנים. לאחר שירותו הצבאי, סיים בהצטיינות תואר ראשון ותואר שני בביקורת פנים באוניברסיטת חיפה .

בשנת 1982 החל לשחק כדוריד בקבוצת הנוער של מכבי קריית מוצקין. בשנת 1990 עבר לשחק בקבוצה הבוגרת ובהמשך מונה לקפטן הקבוצה. בשנת 1995 החל לשחק בנבחרת ישראל בכדוריד. בעונת 1999/2000 הוביל את קבוצתו למקום השני בליגת העל בכדוריד. בעונת 2000/2001 הוביל את קבוצתו לראשונה לשחק בטורניר, גביע אירופה לקבוצות. הקבוצה הפסידה בסיכום שני משחקיה לקבוצת "דניס טורקו" מפינלנד והודחה מהמשך הטורניר.

לאחר פרישתו מכדוריד החל לעבוד ברשת הולמס פלייס בתפקיד ניהולי, ובשנת 2007 מונה למנהל המועדונים של הרשת בישראל, בספטמבר 2008 סיים את תפקידו כמנהל הסניפים ומונה למנהל פיתוח עסקי של הרשת.

בשנת 2010 הקים את חברת RND, המספקת שירותי ייעוץ עסקי, ליווי ואימון. בבעלות הקבוצה סניפים של רשת , חברת מיתוג עסקים, חברה לאוטומציות והפקת סרטונים לעסקים.

בינואר 2022 מכר 50% מקבוצת דובדבני RND ליזם ואיש העסקים אבי פרץ. באוגוסט 2022 רכשה הקבוצה 50% מקבוצת אלון אולמן.

## תחקירי "דה מרקר" לגבי התנהלותו העסקית של דובדבני
בשני תחקירים שהתפרסמו בשנת 2024 בעיתון דה מרקר הועלו טענות על התנהלות החברה "קבוצת דובדבני" שבשליטתו. בין היתר, נטען כי החברה מוכרת ליווי עסקי לעסקים זעירים בעלות של בין עשרים למאתיים אלף ש"ח תוך שימוש בשיטות מכירה אגרסיביות ומניפולציות ועידוד נטילת הלוואות מחברות חוץ בנקאיות למימון הליווי המוצע. בנוסף נטען כי לקוחות הוחתמו על לקיחת הלוואות מבלי שנחשפו בפניהם תנאי ההלוואה, ושמתן ההלוואות היה חלק מהמודל העסקי של החברה. במקרים אחרים נטען שבשל מספר רב של ביטולי עסקאות של לקוחות, התקשתה החברה להחזיר את הכסף ללקוחות ושהכסף הוחזר לפי מידת האגרסיביות שהפעיל הלקוח שדרש את כספו בחזרה.

## חיים אישיים
דובדבני מתגורר ברמת השרון. הוא נשוי לקרן, ולזוג שתי בנות משותפות. הוא אב לשני ילדים נוספים מנישואים קודמים.

## ספריו
* **בסוף יצא לך ארנב**, הוצאת מדיה 10, 2015
* **להיות alpha בעסקים**, הוצאת ספרי ניב, 2020
* **המחיר למשתפן**, הוצאת ספרי ניב, 2021
* **האדם מחפש עצמאות**, 2024

## קישורים חיצוניים

* 

* 
* לזכרו של יריב - משחק ראווה בהשתתפות נבחרת ישראל, באתר איגוד הכדוריד בישראל, 15 במאי 2022
* 
* 
* ניר דובדבני, ברשת החברתית טיקטוק
* 
* 

## הערות שוליים

קטגוריה:בוגרי בית הספר לקציני ים עכו
קטגוריה:בוגרי אוניברסיטת חיפה
2022 07
קטגוריה:חברי מועצת העיר קריית מוצקין
קטגוריה:מאמנים אישיים ישראלים
קטגוריה:מחברי ספרי עיון ישראלים
קטגוריה:קריית מוצקין: ספורטאים
קטגוריה:שחקני כדוריד ישראלים
קטגוריה:ישראלים שנולדו ב-1973
טריברג אים שוורצוואלד

**טריברג אים שוורצוואלד** (בגרמנית: **Triberg im Schwarzwald**, מכונה לעיתים בקיצור **טריברג**) היא עיירה במדינת באדן-וירטמברג שבגרמניה, הממוקמת באזור היער השחור. בשנת 2020 מנתה אוכלוסיית העיירה 4,656 תושבים. העיירה ממוקמת בלב אזור היער השחור בין 500 ל-1,038 מטרים מעל פני הים.

העיירה היא אתר תיירות פופולרי הן בשל מפלי טריברג -המפלים הגבוהים ביותר בגרמניה הנמצאים בתחומה, והן בשל שעוני הקוקייה הנודעים המיוצרים בעיירה.

הסופר האמריקני המפורסם ארנסט המינגוויי הזכיר את העיירה בסיפורו הקצר "שלגי הקילימנג'רו".

## אתרים בולטים
מוקדי עניין בולטים בתחום העיירה:
* מוזיאון היער השחור - במוזיאון מוצגים בתי מלאכה מהעבר, כלי מוזיקה מקומיים ותלבושות מסורתיות
* כנסיית מריה אין דר טאן - כנסיית עלייה לרגל בארוקית מהמאה ה-18
* שעון הקוקייה הגדול בעולם
* מגדל תצפית בגובה 23 מטרים המוקדש לקורבנות העיירה במלחמת העולם הראשונה

## גלריית תמונות

קובץ:Reuse-koekoekklok naby Triberg.jpg|שעון הקוקייה הגדול בעולם ממוקם בטריברג
קובץ:Triberg1.jpg|מפלי טריברג
קובץ:Schwarzwaldmuseum in triberg.png|מוזיאון היער השחור


## קישורים חיצוניים

* 

## הערות שוליים

קטגוריה:גרמניה: יישובים
קטגוריה:היער השחור
קטגוריה:באדן-וירטמברג: ערים
איסור לקיחת כופר כתחליף לעונש

**איסור לקיחת כופר כתחליף לעונש** הוא מצוות לא תעשה מתרי"ג מצוות לפיה אין לקחת כופר מרוצח תמורת המתתו או מרוצח בשגגה תמורת הגלייתו.

## מקור ושורשי המצווה
בספר במדבר נאמר:
ספר החינוך כתב בטעם המצווה שאם תהיה אפשרות לקחת כופר, הרי שהעשירים יוכלו להרוג ולשלם כופר והמצב יגיע לאנרכיה. עוד טעם כתב הרמב"ם: נפשו של הנרצח אינה שייכת ליורשיו, ואין להם זכות לקחת בעבורה כופר.

### במוני המצוות
נחלקו מוני המצוות בשאלה כמה מצוות נמנות בפסוקים אלו:
* לדעת רס"ג, ר' שלמה אבן גבירול, ור' יצחק הברצלוני יש כאן איסור אחד של לקיחת כופר לנפש רוצח. רס"ג הולך בהתאם לשיטתו בפירוש הפסוקים שבו הסביר שמדובר ברוצח במזיד שאסור לקבל שום חלופה למוות - לא ממון ולא גלות.
* לדעת רמב"ם וספר החינוך יש כאן שתי מצוות - 1. איסור לקיחת כופר לרוצח במזיד. 2. איסור לקיחת כופר לרוצח בשגגה.
* בה"ג לא מונה כאן שום מצווה. מסביר בדעתו ר"י פערלא שהוא לא קורא את המילים "ולא תיקחו" כאיסור, אלא כשלילה או תיאור מצב, כלומר - הרוצח אינו נפטר מעונשו באמצעות ממון.

## דיני המצווה
אפילו אם גואל הדם מוכן לפטור את הרוצח בעד הכופר, בית הדין אינו רשאי לפוטרו.

מצווה זו היא בין בגברים ובין בנשים. מי שלקח כופר עבר על לאו ומוסיף ספר החינוך שעונשו גדול מאוד מכיוון שזו סיבה לרציחות עתידיות וחוסר זהירויות נוספות שיביאו לרצח בשגגה.

מצווה זו אינה נוהגת בימינו, משום שאין בתי דין שדנים בדיני נפשות.

## קישורים חיצוניים
* רוצח בשגגה ועיר המקלט - פרופ' יונתן גרוסמן באתר תורת הר עציון.

## הערות שוליים

קטגוריה:תרי"ג מצוות
קטגוריה:מצוות לא תעשה
קטגוריה:מוות: היבטים משפטיים ואתיים
OK (שיר של רובין שולץ)

"**OK**" (בעברית: **[[אוקיי]]**) הוא סינגל של הדי ג'יי והמפיק הגרמני, רובין שולץ, בשיתוף פעולה עם הזמר-יוצר האנגלי, ג'יימס בלאנט, שיצא, על ידי חברות התקלטים וורנר מיוזיק גרופ ו-Tonspiel, ב-19 במאי 2017, כסינגל השני מתוך אלבום האולפן השלישי של שולץ, *Uncovered*.

נכון ליולי 2022, השיר הושמע למעלה מ-372 מיליון פעמים בספוטיפיי.

## וידאו קליפ
הווידאו קליפ של הסינגל, בבימויה של ליזה מינאו מורברג, יצא בערוץ היוטיוב של רובין שולץ ב-19 במאי 2017. הווידאו קליפ הוא הומאז' לשמש נצחית בראש צלול. נכון ליולי 2022, הווידאו קליפ נצפה למעלה מ-228 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי רובין שולץ
קטגוריה:שירי ג'יימס בלאנט
קטגוריה:שירים באנגלית
קטגוריה:שירים שנכתבו על ידי ג'יימס בלאנט
קטגוריה:שירים שנכתבו על ידי מוזלה
קטגוריה:שירים שנכתבו על ידי סטיב מק
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים שהגיעו למקום הראשון בפולין
רג'י קאנון

**רג'ינלד ג'ייקוב קאנון** (באנגלית: **Reginald Jacob Cannon**; נולד ב-11 ביוני 1998 בשיקגו שבאילינוי, ארצות הברית) הוא כדורגלן אמריקאי המשחק בעמדת המגן הימני בקבוצת קולורדו ראפידס.

## קריירת מועדונים
קאנון גדל במחלקת הנוער של דאלאס. הוא ערך 69 הופעות ליגה במדי הקבוצה הבוגרת של המועדון, בהן הבקיע שלושה שערים.

ב-9 בספטמבר 2020 חתם קאנון בבואבישטה מליגת העל הפורטוגלית. ב-19 בספטמבר ערך את הופעת הבכורה שלו במועדון, בתיקו 3-3 נגד נסיונל מדיירה במסגרת המחזור הראשון בליגה לעונת . בשתי העונות הראשונות שלו במועדון ערך 52 הופעות ליגה.

## קריירה בינלאומית
ב-16 באוקטובר 2018 ערך קאנון את הופעת הבכורה שלו בנבחרת ארצות הברית, בתיקו 1-1 נגד נבחרת פרו במשחק ידידות. הוא היה חלק מסגל נבחרת ארצות הברית בגביע הזהב 2019, בו הפסידה נבחרתו בגמר לנבחרת מקסיקו. ב-9 ביוני 2021 הוא הבקיע את שער הבכורה שלו בנבחרת, בניצחון 0–4 על נבחרת קוסטה ריקה במשחק ידידות. הוא היה חלק מסגל נבחרת ארצות הברית שזכה בגביע הזהב 2021, ואף שיחק בניצחון 0–1 על נבחרת מקסיקו בגמר.

## תארים
;נבחרת ארצות הברית
* גביע הזהב של CONCACAF (1): 2021
* ליגת האומות של CONCACAF (1): 2019/2020

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורגלנים אמריקאים
קטגוריה:מגני כדורגל אמריקאים
קטגוריה:שיקגו: כדורגלנים
קטגוריה:כדורגלני דאלאס
קטגוריה:כדורגלני בואבישטה
קטגוריה:כדורגלני נבחרת ארצות הברית
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:ספורטאים זרים בפורטוגל
קטגוריה:כדורגלני קווינס פארק ריינג'רס
קטגוריה:כדורגלני קולורדו ראפידס
קטגוריה:אמריקאים שנולדו ב-1998
גונסאלו מונטייל

**גונסאלו אריאל מונטייל** (בספרדית: **Gonzalo Ariel Montiel**; נולד ב-1 בינואר 1997 בגונסאלס קטאן שבארגנטינה) הוא כדורגלן ארגנטינאי המשחק בעמדת המגן ימני בקבוצת ריבר פלייט מליגת העל הארגנטינאית ובנבחרת ארגנטינה.

## קריירת מועדונים
מונטייל גדל במחלקת הנוער של ריבר פלייט מליגת העל הארגנטינאית. ב-30 באפריל 2016 ערך את הופעת הבכורה שלו במועדון, בתיקו 0-0 נגד ולס סארספילד במסגרת הליגה. בסך הכל ערך 72 הופעות ליגה במדי המועדון, בהן הבקיע שלושה שערים.

ב-13 באוגוסט 2021 חתם מונטייל על חוזה לשלוש עונות בסביליה מהלה ליגה. ב-14 בספטמבר ערך את הופעת הבכורה שלו במועדון, בתיקו 1-1 נגד רד בול זלצבורג במסגרת שלב הבתים של ליגת האלופות לעונת 2021/2022. ב-22 בספטמבר ערך את הופעת הבכורה שלו בליגה, בניצחון 1–3 על ולנסיה במסגרת המחזור השישי לעונת 2021/2022. בעונתו הראשונה במועדון ערך 18 הופעות ליגה והבקיע שער אחד.

ב-31 במאי 2023, כבש את הפנדל האחרון בשלב הפנדלים בגמר הליגה האירופית, מה שהביא לניצחונה של סביליה ולזכייתה בגביע.

ב-23 באוגוסט 2023 הושאל לנוטינגהאם פורסט לעונה אחת.

ב-13 בינואר 2025 חזר לאחר 4 שנים לריבר פלייט וחתם לארבע  עונות.

## קריירה בינלאומית
ב-22 במרץ 2019 ערך מונטייל את הופעת הבכורה שלו בנבחרת ארגנטינה, בהפסד 1–3 לנבחרת ונצואלה במשחק ידידות. הוא היה חלק מסגל נבחרת ארגנטינה שזכה בקופה אמריקה 2021, ואף שיחק בניצחון 0–1 על נבחרת ברזיל בגמר.

נכלל בסגל נבחרת ארגנטינה בטורניר מונדיאל 2022. כבש את הפנדל האחרון בשלב הפנדלים בגמר גביע העולם, מה שהביא לניצחונה של ארגנטינה ולזכייתה השלישית בגביע העולם.

## תארים
; ריבר פלייט
*גביע ארגנטינה (3): 2016, 2017, 2019
*הסופר קאפ הארגנטינאי (2): 2017, 2019
*קופה ליברטדורס: 2018
*רקופה סודאמריקנה (2): 2016, 2019
*ליגת העל הארגנטינאית: 2021
; סביליה
* הליגה האירופית: 2022/2023
; נבחרת ארגנטינה
*גביע העולם בכדורגל: 2022
*קופה אמריקה: 2021, 2024

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני ריבר פלייט
קטגוריה:כדורגלני סביליה
קטגוריה:כדורגלני נוטינגהאם פורסט
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ארגנטינאים בספרד
קטגוריה:ספורטאים ארגנטינאים באנגליה
קטגוריה:ארגנטינאים שנולדו ב-1997
רעש לבן (סרט)

**רעש לבן** (באנגלית: **White Noise**) הוא סרט אימה-קומדיה שחורה שנכתב ובוים על ידי נואה באומבך, המבוסס על רומן באותו השם משנת 1985 מאת דון דלילו. זהו סרטו העלילתי האחד-עשר של באומבך והראשון שאינו מבוסס על סיפור מקורי משלו.

הסרט פתח את פסטיבל הסרטים של ונציה ב-31 באוגוסט 2022, והוא עלה לאקרנים בבתי קולנוע נבחרים לפני עלייתו לשירות "נטפליקס" ב-30 בדצמבר 2022.

## תקציר העלילה
חייה של משפחת גלדני, משפחה אמריקאית טיפוסית המתגוררת בעיירה אוניברסיטאית קטנה, מתהפכים בעקבות תאונת רכבת הרת-אסון המובילה לנשורת של פסולת כימית מעל העיירה.

## צוות השחקנים הראשי
* אדם דרייבר – **פרופסור ג'ק גלדני**
* גרטה גרוויג – **באבט גלדני**
* דון צ'ידל – **פרופסור מורי סיסקינד**
* רפי קאסידי – **דניס גלדני**
* סם ניבולה – **היינריך גלדני**
* מיי ניבולה – **סטפי גלדני**
* ג'ודי טרנר-סמית' – **וויני ריצ'רדס**
* אנדרה בנג'מין – **אליוט לאשר**
* סם גולד – **אלפונסה**
* קרלוס ג'קוט – **גראפה**
* לארס איידינגר – **מר גריי**
* ברברה סוקווה – **האחות הרמן מארי**
* גדעון גליק וקלואי פיינמן – **טכנאים** 
* קנת' לונרגן – **ד"ר הוקסטרטן**

## הפקה
### פיתוח
ב-28 ביולי 2004 נודע כי עיבוד קולנועי על בסיס הספר "רעש לבן" נמצא בפיתוח, אותו עתיד לביים בארי זוננפלד על פי תסריט מאת סטיבן שיף. בשנת 2016, זכויות הפקת העיבוד נרכשו על ידי המפיק אורי זינגר. ב-17 באוקטובר 2016 נמסר כי הבמאי מייקל אלמריידה עתיד לכתוב ולביים את העיבוד הקולנועי. ב-13 בינואר 2021 נחשף כי את מקומו תפס הבמאי נואה באומבך, שיעבד ויפיק את הסרט עבור "נטפליקס" לצד דייוויד היימן ואורי זינגר.

### ליהוק
ב-22 בדצמבר 2020 נמסר על ליהוקם של אדם דרייבר וגרטה גרוויג לצוות השחקנים של הסרט. באפריל 2021 נמסר על ליהוקם של רפי קאסידי, מיי ניבולה וסם ניבולה לצוות השחקנים. ביוני 2021, נמסר כי ג'ודי טרנר-סמית' נמצאת במשא ומתן על הצטרפות לצוות השחקנים, וביולי 2021, היא אישרה את ליהוקה ואת ליהוקו של דון צ'ידל. באוגוסט 2021 נמסר על ליהוקו של אנדרה בנג'מין לצוות השחקנים.

### צילומים
צילומי הסרט החלו ביוני 2021 ברחבי אוהיו, כולל באוניברסיטת אקרון, קליבלנד הייטס, וולינגטון, אוברלין, דורסט, אקדמיית אנדרוז אוסבורן בווילובי ופרי טאון.

צילומים נוספים נערכו ב-4 בנובמבר 2021 במרכז העיר קליבלנד ועל גשר הזיכרון של הופ.

## הפצה
הסרט עלה לאקרנים בבכורה עולמית כסרט הפתיחה של פסטיבל הסרטים של ונציה ב-31 באוגוסט 2022, ולשירות הזרמת המדיה "נטפליקס" ב-30 בדצמבר 2022.

## קישורים חיצוניים

* 
* 

## הערות שוליים

קטגוריה:סרטים אמריקאיים משנת 2022
קטגוריה:סרטי דרמה אמריקאיים
קטגוריה:סרטי אימה אמריקאיים
קטגוריה:סרטי קומדיה שחורה אמריקאיים
קטגוריה:סרטים אמריקאיים מבוססי ספרים
קטגוריה:נטפליקס: סרטים
קטגוריה:סרטים על צרכנות
קטגוריה:סרטים המבוססים על רומנים אמריקאים
קטגוריה:סרטים עם מוזיקה מאת דני אלפמן
Hunter (שיר של גלנטיס)

"**Hunter**" הוא סינגל של צמד המוזיקה האלקטרונית השוודי, גלנטיס, שיצא, על ידי חברות התקליטים וורנר מיוזיק גרופ ואטלנטיק רקורדס, ב-5 במאי 2017. השיר נכתב על ידי ג'וש ווילקינסון, האנה וילסון, קי פיצג'רלד, הנריק יונבאק, ג'ימי קויטש וגלנטיס, והופק על ידי ג'וש ווילקינסון, קי פיצג'רלד, הנריק יונבאק, ג'ימי קויטש וגלנטיס.

השיר מופיע באלבום האולפן השני של הצמד, *The Aviary*.

## וידאו קליפ
הווידאו קליפ, שבוים על ידי בן פי, יצא בערוץ היוטיוב של הצמד ב-29 ביוני 2017. נכון ליולי 2022, הווידאו קליפ נצפה למעלה מ-5 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי גלנטיס
קטגוריה:שירים באנגלית
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
רוי ג'ונס ג'וניור

**רוי ג'ונס ג'וניור** (באנגלית: **.Roy Jones Jr**; נולד ב-16 בינואר 1969) הוא מתאגרף מקצועי לשעבר, פרשן ומאמן אמריקאי בעל אזרחות אמריקאית ורוסית.

רוי ג'ונס זוכה מדליית כסף באולימפיאדת 1988. אלוף העולם הבלתי מעורער בקטגוריית משקל קל כבד. אלוף עולם במשקל בינוני (IBF, 1994-1993), סופר בינוני (IBF, 1996-1994), קל כבד (גרסת WBC, 1997, 2002-1997 ו-2004-2003; גרסת WBA, גרסה 1998-2002; גרסת IBF, 2002 - 1999), בקטגוריות המשקל הכבד הראשון (גרסת WBU, 2013-2015, 2018; גרסת WBF, 2017) והכבד (WBA, 2003).

באופן כללי, ג'ונס ניצח 22 מתאגרפים על התואר העולמי בארבע קטגוריות משקל. איגוד עיתונאי האגרוף האמריקאי ומגזין "הזירה" בחרו את ג'ונס כ"מתאגרף העשור" בשנות ה-90. הוא עמד בראש דירוג הפאונד לפאונד (דירוג המתאגרפים הטובים ביותר, ללא קשר לקטגוריית המשקל, לפי מגזין רינג) ב-1996, 1999 ו-2003.

ג'ונס מחזיק בשיא ניצחונות בקרבות על תואר האלוף המאוחד, כמו גם בעל סדרת ההגנות הארוכה ביותר של התואר המאוחד במשקל קל. המתאגרף הראשון בתולדות האגרוף, שהפך לאלוף העולם במשקל בינוני, הצליח אז לזכות בתארים במשקל סופר-בינוני, קל כבד ומשקל כבד.

בנוסף לאגרוף, רוי ג'ונס ידוע בקריירת המוזיקלית והמשחק שלו. ב-2001 הקליט את אלבום הראפ הראשון שלו, וב-2003 כיכב ב-מטריקס Reloaded בתור קפטן באלארד.

## קישורים חיצוניים

* 

* 
* 

## הערות שוליים

קטגוריה:אמריקאים ילידי פלורידה
קטגוריה:מתאגרפים אמריקאים
קטגוריה:אלופי עולם באגרוף - משקל בינוני
קטגוריה:אלופי עולם באגרוף - משקל סופר בינוני
קטגוריה:אלופי עולם באגרוף - משקל קל כבד
קטגוריה:אלופי עולם באגרוף - משקל כבד
קטגוריה:מתאגרפים אפרו-אמריקאים
קטגוריה:פלורידה: ספורטאים
קטגוריה:אמריקאים שנולדו ב-1969
סבכי ניצי

**סבכי ניצי** (שם מדעי: *curruca nisoria*) הוא מין של ציפור שיר מהסוג סבכי שבמשפחת הסבכיים. גודלו 17-15.5 ס"מ ומשקלו 22–30 ג'. דוגר בשיחים גבוהים, ולעיתים אף חולק את נחלתו עם חנקן אדום-גב.

בישראל נודד לא נדיר, בעיקר בחודש מאי לקראת סוף האביב, אז הוא מתרכז לעיתים קרובות סביב עצי תות שאת פירותיו הוא חובב. בסתיו הוא נדיר יותר, אז נצפים בעיקר פרטים צעירים מעטים.

## תיאור המראה החיצוני
### זכר
עינו של הסבכי צהובה ובוהקת, ומקורו שחור עם בסיס תחתון לבן. הסנטר, החזה, הבטן והתת-שת ממפוספסים בפסים אפורים על רקע לבן. הכיפה, הגב והזנב בצבע אפור-עופרת, וקצות הזנב עם נגיעה של לבן. רגליו ירוקות-חומות, והכנף אפורה-חומה עם כמה פסים לבנים.

### נקבה
הנקבה דומה לזכר אך דהויה יותר, ובמקום פסי רוחב (כמו של הזכר) ישנם סהרונים אפורים. טבעת העין פחות צהובה משל הזכר. הרגליים ירוקות-חומות.

### צעיר
הסבכי הצעיר חום כולו, ובתת-שת יש לו סהרונחם חומים בהירים. בעל-שת יש קשקשים בהירים. השוליים של הכנף בהירים והעין שחורה. ליד העין יש כתם טיפה יותר כהה, ורגליו אפורות חומות.

## תפוצה
אזור התפוצה בקיץ של הסבכי הניצי מתחיל באירופה, דרך מרכז אסיה ועד למונגוליה במזרח; והוא חורף באפריקה.
## קישורים חיצוניים

## הערות שוליים

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן מתאוס בכשטיין
קטגוריה:סבכיים
קטגוריה:ארץ ישראל: סבכיים
האיש השנוא ביותר באינטרנט

**האיש השנוא ביותר באינטרנט** (באנגלית: **The Most Hated Man on the Internet***)* היא מיני-סדרה אמריקאית מסוגת פשע אמיתי דוקומנטרי של נטפליקס, שעלתה לשירות ההזרמה של החברה ב-27 ביולי 2022 ומתעדת את עלייתו ונפילתו של האנטר מור ואתר האינטרנט שלו Is Anyone Up?, אתר פורנוגרפי המבוסס על תמונות שנגנבו ממכשירי טלפון ומחשב של אנשים וזאת מנקודת מבטן של הקורבנות שלו והאקטיביסטיות שפעלו נגדו. המיני-סדרה גם מתמקדת בסיפורה של הסופרת והפעילה החברתית, שרלוט לאוס, שמנסה להסיר את תמונות העירום של בתה מהאתר. 

## סקירה כללית
האיש השנוא ביותר באינטרנט עוקב אחר פעילי אנטי-פורנוגרפיית נקם והבמאמציהם להפיל את האתר IsAnyoneUp.com. האתר נוצר על ידי האנטר מור, כך שכל אחד יכול לפרסם תמונה של כל אחד ולחבר אותה לחשבונות המדיה החברתית שלו. הסופרת והפעילה החברתית, שרלוט לאוס פתחה בקמפיין נגד האתר לאחר שגליתה כי תמונות עירום של בתה שותפו באתר.

שלושת הפרקים מורכבים מראיונות של כל האנשים שלקחו חלק בהפלת האתר והפעלתו, מלבד יוצר האתר, האנטר מור. מור תכנן במקור לבוא להתראיין לסרט התיעודי, אך מאוחר יותר סירב מסיבות לא ידועות.

## ביקורת
*באתר* Rotten Tomatoes, דורגה הסדרה ב-86%, עם דירוג ממוצע של 6.1/10.

## קישורים חיצוניים

## הערות שוליים

קטגוריה:סדרות טלוויזיה תיעודיות של נטפליקס
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2022
Is Anyone Up?

**** (בתרגום לעברית: **מישהו ער?**)  היה אתר פורנוגרפי אמריקאי שהוקם בשנת 2010 על ידי האנטר מור שהמוטו שלו היה "רשע טהור" (pure evil). האתר היה מבוסס תוכן גולשים, והיה מאפשר למשתמשים לשלוח תמונות או וידאו בצורה אנונימית ובעילום שם, בעיקר תמונות עירום או בעלות אופי מיני בוטה. לאחר כל העלאת סרטון או תמונה אליו נשלחה למשתמש הודעת מחמאה בנוסח "תודה על היותך רשע".

האתר היה נתון למחלוקת גדולה בגלל השכיחות של פורנוגרפיית נקמה שהכיל, שרבות מהן הוגשו על ידי שותפים רומנטיים לשעבר ללא הסכמה ומתוך כוונת זדון. האתר נסגר באפריל 2012, הדומיין שלו נחסם לגישה באתר ארכיון האינטרנט ונמכר לקבוצה הפועלת נגד בריונות.

בזמן הקצר שהאתר היה קיים, אירעו מספר תקריות חריגות. להקת הרוק A Day to Remember סירבה לנגן בפסטיבל Bamboozle 2011, בידיעה שהאנטר מור נכח. הם דרשו שמארגני הפסטיבל יוציאו את האנטר מור ממנו, כיוון שהתנגדו לפרסום תמונות עירום של בסיסט הלהקה, ג'ושוע וודוורד, באתר של מור, כמה שבועות לפני כן. במקרה אחר, באוגוסט 2011, מור הותקף ונדקר בעט על ידי אישה שהופיעה באתר ללא להסכמתה. מור הצליח להימלט עם פצע בכתף שדרש ניתוח.

האתר הציג תמונות וסרטונים חושפניים של אנשים שאינם דוגמנים מקצועיים, לצד קישורים לפרופילי הרשתות החברתיות שלהם בפייסבוק או בטוויטר. רבים מהמצולמים זעמו על פרסום התמונות באתר, בטענה שהתמונות המוצגות בו נגנבו מהמחשב האישי שלהם או שותפו עם חברים או חברות לשעבר, וכי התמונות פורסמו כסוג של נקמה. בשל כך, תוכן האתר נודע בשם "פורנו נקמה". בנוסף לכך, הוצגו באתר גם תכנים שנחשדו כפורנוגרפיית ילדים ותכנים זואופילים. על פי הדיווחים, בעל האתר הגיב למכתבי הפסקה מרובים בפשטות "LOL" וטען בקביעות שהחוק מגן על פעילותו.

בינואר 2014, מור ועוזרו לכאורה, צ'ארלס אוונס, נעצרו על ידי ה-FBI והועמדו לדין בבית משפט פדרלי בקליפורניה באשמת גישה לא מורשית למחשב מוגן וגניבת זהות בנסיבות מחמירות.

בפברואר 2015 הודה מור בגניבת זהות בנסיבות מחמירות ובסיוע לגישה לא מורשית למחשב.

ב-2 ביולי 2015, צ'ארלס אוונס הודה באשמת פריצת מחשבים וגניבת זהות, והודה בגניבת מאות תמונות מחשבונות מייל של נשים ומכירתן למור. נגזר על אוונס יותר משנתיים מאסר וקנס של 2000 דולר. על מור נ

הואנטר מור טען שהאתר משך 30 מי, ןו צפיות בדפים מדי חודש וכן מניב הכנסות של 8,000 עד 13,000 דולר בחודשלש ו. בתגובה להתרברבות פומבית של מור על האתר, מגזין רולינג סטון כינה אותו "האיש השנוא ביותר באינטרנט".

ביולי 2022, הסדרה הדוקומנטרית 'האיש השנוא ביותר באינטרנט' העוסקת באתר האינטרנט 'מישהו ער?' ובמייסדו האנטר מור, הופצה בנטפליקס.

## ראו גם
* GirlsDoPorn
* האנטר מור

## קישורים חיצוניים
* 
* 
* 
* 
* 

## הערות שוליים

קטגוריה:אתרי אינטרנט פורנוגרפיים
האצילה ורה שלוגה

**האצילה ורה שלוגה** (ברוסית: **Боярыня Вера Шелога**) היא אופרה במערכה אחת מאת ניקולאי רימסקי-קורסקוב. רימסקי-קורסקוב כתב את הלברית, המבוססת על המערכה הראשונה של האופרה שלו, המשרתת מפסקוב, על פי מחזה מאת לב אלכסנדרוביץ' מאי. האופרה הולחנה ב-1898, על סמך הפרולוג שהלחין רימסקי-קורסקוב לגרסה השנייה של האופרה. בגרסה הראשונה והשלישית של המשרתת מפסקוב אין את הפרולוג.

היצירה הוצגה לראשונה במוסקבה ב-1898. מאוחר יותר היא שימשה כפרולוג למשרתת מפסקוב בהופעה ב-1901.

## היסטוריה
הצגת הבכורה של האופרה התקיימה במוסקבה ב-27 בדצמבר 1898 בתיאטרון סולודובניקוב. היא הוצגה מחוץ לרוסיה לראשונה בארצות הברית ב-9 במאי 1922 בניו יורק.

## תפקידים
איוון סמיונוביץ' שלוגה, בעלה של ורה- בס.

ורה דמיטרייבנה שלוגה, ילדה את אולגה- סופרן.

נדז'דה נסונובה, אחותה של ורה- מצו סופרן.

איוון הרביעי, באופרה מסופר כי הוא אדם אלמוני- בריטון.

## תקציר עלילה
מקום: פסקוב.

זמן: 1555.

בעלה של ורה נסע לתקופה ממושכת בענייני עבודה, ובינתיים ורה ילדה תינוקת מחוץ לנישואים. היא מתוודה בפני אחותה הרווקה, נדז'דה, כי חיזר אחריה אדם וכי התינוקת שילדה, אולגה, אינה של בעלה. (האיש שחיזר אחריה הוא איוון האיום, זה לא מתגלה בלברית של אופרה זו, אלא בזו של האופרה המשרתת מפסקוב).

כשהשיחה הזו מסתיימת, בעלה של ורה סוף סוף חוזר הביתה, מופתע מאוד מנוכחות התינוקת ואף ניכר כעסו. על פי דרישתו לדעת מאיפה הגיע התינוק, נדז'דה מחלצת את אחותה מהבושה בטענה שהתינוק הוא שלה ולא של ורה. (בגרסאות אחרות ורה מתוודה כי הילד שלה והמסך נופל).

## קישורים חיצוניים
הצגת האופרה.

הפתיחה לאופרה.

## הערות שוליים

קטגוריה:אופרות ברוסית
קטגוריה:אופרות מאת ניקולאי רימסקי-קורסקוב
זאק הנקינס

**זאק הנקינס** (באנגלית: **Zach Hankins**; נולד ב-27 ביולי 1996) הוא כדורסלן אמריקאי המשחק בעמדות הסנטר והפאוור פורוורד במכבי תל אביב.

## קריירה
הנקינס החל לשחק כדורסל עבור אוניברסיטת פריס סטייט, האוניברסיטה היחידה שהציעה לו מלגה. בעונתו השנייה העמיד ממוצעים של 14.6 נקודות ו-10.5 ריבאונדים למשחק, כשבמהלך העונה הוא צבר גם 130 חסימות, מקום ראשון בליגה ושיא האוניברסיטה לעונה אחת. בעונתו השלישית העמיד ממוצעים של 15.1 נקודות, 9.7 ריבאונדים ו-3.3 חסימות למשחק, עם 128 חסימות לאורך העונה. לקראת עונתו האחרונה בליגת המכללות עבר לאוניברסיטת זייבייר ונרשם לדראפט 2019 ב-NBA, אך לא נבחר.

בקיץ 2019 הצטרף לסגל ליגת הקיץ של ה-NBA של פילדלפיה 76', ובהמשך הקיץ חתם בנימבורק הצ'כית, והעמיד ממוצעים של 12.8 נקודות, 6.4 ריבאונדים ו-1.6 חסימות למשחק. ב-19 במאי 2020 חתם במכבי ראשון לציון, שסיימה את העונה איתו כסגנית האלופה.

ב-1 באוגוסט 2020 חתם בגלאטסראיי (כדורסל) הטורקית, אך ויתר על חוזהו לאחר עשרים ימים. ב-27 ביולי 2021 חתם בסאות' איסט מלבורן פיניקס, אך נפצע וחוזהו בוטל. ב-15 בנובמבר 2021 חתם בברמינגהאם סקוואדרון מליגת הפיתוח של ה-NBA. ב-10 באפריל 2022 חתם במטס דה גואינבו מליגת העל הפוארטו ריקנית. ב-28 ביולי 2022 חתם בהפועל ירושלים.
הנקינס זכה עם הקבוצה בגביע המדינה לעונת 2022/23. הוא נבחר בעונה זו הן לחמישיית העונה בליגת העל והן לחמישיית העונה בליגת האלופות של פיב"א, בה העפילה ירושלים עד לשלב הגמר ובו הפסידה לטלקום בון הגרמנית. בתום העונה הסדירה, נבחר הנקינס לשחקן המצטיין של העונה בליגה לעונת 2022/23. לאחר המתקפה האיראנית על ישראל באפריל 2024, עזב הנקינס את הארץ, ועל אף שרשמית נשאר בקבוצה, בפועל הוא עזב אותה. ב-8 ביולי 2024 עזב רשמית את הפועל ירושלים וחתם בקלוז'-נאפוקה.

ב-31 ביולי 2025 חתם בגרנדה. ב-10 בדצמבר של אותה שנה חתם במכבי תל אביב.

## תארים
; הפועל ירושלים
* גביע המדינה: 2022/2023, 2023/2024

## קישורים חיצוניים

## הערות שוליים

קטגוריה:אמריקאים ילידי מישיגן

קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת זייבייר
קטגוריה:כדורסלני נימבורק
קטגוריה:כדורסלני מכבי ראשון לציון
קטגוריה:כדורסלני ברמינגהאם סקוואדרון
קטגוריה:כדורסלני הפועל ירושלים
קטגוריה:כדורסלני גרנדה
קטגוריה:כדורסלני מכבי תל אביב
קטגוריה:אמריקאים שנולדו ב-1996
יחסי מיאנמר–סרביה

**יחסי מיאנמר–סרביה** (בסרבית: **Odnosi Mjanmara i Srbije**) הם היחסים הדו-צדדיים בין **[[מיאנמר|הרפובליקה של איחוד מיאנמר]]** ל**[[סרביה|רפובליקה של סרביה]]**. מיאנמר והרפובליקה הפדרלית הסוציאליסטית של יוגוסלביה כוננו יחסים דיפלומטיים ב-19 בדצמבר 1950, והשגרירים הראשונים מטעם שתי המדינות מונו ב-1952. סרביה כמדינה היורשת של יוגוסלביה, מקיימת כיום יחסים עם מיאנמר, ולשתי המדינות יש שגרירים תושבים בכל אחת מן הבירות של השנייה.

## היחסים בתקופת יוגוסלביה
היחסים בין יוגוסלביה לבורמה החלו רשמית ב-1950, ולשתי המדינות הייתה מערכת יחסים קרובה בצורה יוצאת דופן במהלך המלחמה הקרה. ביולי 1947 ביקרו ביוגוסלביה קיאו ניין ופוליטיקאי בורמזי בכיר נוסף, וחוקת יוגוסלביה משנת 1946 הייתה הבסיס לחוקה הבורמזית מ-1947. שגרירות סין בראנגון תיארה את היחסים בין יוגוסלביה לבורמה בדו"ח סודי משנת 1958 ככאלה ש"נכללים בקטגוריה מיוחדת של יחסים...בעוד שאי אפשר להתעלם משיתוף הפעולה הפוליטי בין שתי המדינות".

ממשלת בורמה ראתה ביוגוסלביה דוגמה מצוינת לדרך הסוציאליסטית שהיא רצתה בורמה תלך, וכמה פוליטיקאים בורמזים רמי דרג, כולל קיאו ניין, הביעו את רצונותיהם להפוך את בורמה ל"יוגוסלביה של אסיה". גם בורמה וגם יוגוסלביה חלקו קווים משותפים רבים, ביניהם הקבוצות האתניות והדתות המגוונות, והשאיפה למדיניות של נייטרליות במהלך המלחמה הקרה.

ב-1952, זמן קצר לפני ששתי המדינות מינו שגרירים אחת אצל השנייה, פנתה ממשלת בורמה לשגרירות יוגוסלביה בפקיסטן כדי לבקש להוציא לפועל עסקת נשק בין שתי המדינות, והעסקה התגבשה מאוחר יותר במהלך ביקור ממלכתי בבלגרד. בעשורים הבאים הפכה יוגוסלביה לאחת מספקיות הנשק העיקריות של בורמה, אם לא לספקית הנשק העיקרית.

## יחסים עכשוויים
בשנת 2013, שגריר מיאנמר בסרביה, תרם פסל של גאוטמה הבודהה לאגודת הבודהיסטית "Middle Way Therawada" בבלגרד בשנת 2013, והשגרירות שם מארחת מגוון אירועי תרבות בודהיסטים.

הגנרל הבכיר הבורמזי, מין אונג הלינג, ביקר בשגרירות מיאנמר בבלגרד ובמצודת בלגרד בשנת 2015.

## נציגויות דיפלומטיות
* מיאנמר מיוצגת בסרביה באמצעות שגרירותה בבלגרד, בירת המדינה.
* סרביה מיוצגת במיאנמר באמצעות שגרירותה ביאנגון, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דיוויזיית הפולקסגרנדיר ה-553 (ורמאכט)

**דיוויזיית הפולקסגרנדיר ה-553** הייתה דיוויזיה של הוורמכאט במהלך מלחמת העולם השנייה.

## היסטוריה
### דיוויזיית הגרנדיר ה-553
ב-11 ביולי 1944 הוקמה **דיוויזיית הגרנדיר ה-553** באזור האימונים הצבאיים של מינסינגן, כחלק מגל הגיוס ה-29. הדיוויזיה הועמדה תחת פיקוד קורפוס האס אס ה-13 ולחמה בקרב נאנסי, איבדה הדיוויזיה את רוב כוח הרגלים שלה.

### דיוויזיית הפולקסגרנדיר ה-553
ב-9 באוקטובר 1944 שונה שמה של הדיוויזיה ל**דיוויזיית הפולקסגרנדיר ה-553**. הדיוויזיה לחמה בקרבות בלורן ובשטרסבורג, ולאחר מכן נסוגה לעבר הריין. בהמשך לחמה הדיוויזיה בקרבות בגרמניה עד תום המלחמה.

## קישורים חיצוניים
* דיוויזיית הגרנדיר ה-553 באתר lexikon-der-wehrmacht
* דיוויזיית הפולקסגרנדיר ה-553 באתר lexikon-der-wehrmacht

553
ריצ'רד בואטנג

**ריצ'רד בואטנג** (באנגלית: **Richard Boateng**; נולד ב-10 ביולי 1992 באקרה שבגאנה) הוא כדורגלן גנאי, המשחק בעמדת הקשר הוא אחיו של כדורגל העבר הבינלאומי דרק בואטנג ששיחק בין היתר בבית"ר ירושלים ובנבחרת גאנה.

## קריירת מועדונים
בואטנג שיחק בקבוצות ליברטי פרופשיונלס, סן רוקה, גרנדה, אריס לימסול, אקסטרמדורה, מלייה, ריאל אוביידו ואלקורקון.

ב-16 ביוני 2021 חתם בקרטחנה מהליגה הספרדית השנייה. בתום עונת  שוחרר מהמועדון.

ב-5 באוגוסט 2022 חתם לעונה אחת במכבי בני ריינה.
ב-2 ביוני 2023 חתם בהפועל פתח תקווה.

ב-8 ביולי 2024 חזר לספרד וחתם בריאל מורסיה מהליגה הספרדית השלישית.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני ליברטי פרופשיונלס
קטגוריה:כדורגלני גרנדה
קטגוריה:כדורגלני אריס לימסול
קטגוריה:כדורגלני אקסטרמדורה
קטגוריה:כדורגלני ריאל אוביידו
קטגוריה:כדורגלני אלקורקון
קטגוריה:כדורגלני קרטחנה
קטגוריה:כדורגלני מכבי בני ריינה
קטגוריה:כדורגלני הפועל פתח תקווה
קטגוריה:כדורגלני ריאל מורסיה
קטגוריה:כדורגלנים זרים בישראל
קטגוריה:ספורטאים גנאים בספרד
קטגוריה:ספורטאים גנאים בישראל
קטגוריה:גנאים שנולדו ב-1992
יחסי סרביה–קניה

**יחסי סרביה–קניה** הם היחסים הדו-צדדיים בין **[[סרביה]]** ל**[[קניה]]**.

## סקירה כללית
היחסים בין יוגוסלביה וקניה כוננו ב-17 בדצמבר 1963. הסכם על הקמת הוועדה היוגוסלבית-קנייתית לשיתוף פעולה כלכלי וטכני החל ב-30 במרץ 1979.

יושבת ראש האספה הלאומית של סרביה, מאיה גויקוביץ', הגיעה לביקור פרלמנטרי רשמי בקניה ב-18–21 בפברואר 2019. ביקור הגומלין של יושב ראש האספה הלאומית של קניה ג'סטין מוטורי לסרביה התקיים ב-22–25 באוקטובר 2019.

## יחסים כלכליים
בשנת 2020, היצוא מסרביה לקניה הסתכם ב-1.773 מיליון דולר, בעוד שהיבוא הסתכם ב-1.583 מיליון דולר. בשנת 2019, היקף חילופי סחר החוץ בין שתי המדינות הסתכם ב-4.6 מיליון דולר, כאשר הייצוא הסרבי עמד על 3.2 מיליון דולר והיבוא ל-1.4 מיליון דולר.

## נציגויות דיפלומטיות
* קניה מחזיקה בסרביה באמצעות שגרירותה בפריז, צרפת.
* סרביה מחזיקה בקניה שגרירות בניירובי.

## הערות שוליים

קטגוריה:ערכים ללא קטגוריות פיזיות - יחסי חוץ
בית ספר גאלאטין

**בית ספר גאלאטין ללימודים פרטניים** (מוכר בדרך כלל בשם "גאלאטין") הוא קולג' בין-תחומי קטן בתוך אוניברסיטת ניו יורק. הסטודנטים בונים את תוכנית הלימודים הבין-תחומית שלהם לענות על תחומי העניין ויעדי הקריירה הספציפיים שלהם. הם יכולים לבחור בקורסים בכל אחד מבתי הספר המהווים את אוניברסיטת ניו יורק, נוסף לאלה שגאלאטין עצמו מציע.

## היסטוריה
בית הספר נוסד בשנת 1972 כ"אוניברסיטה ללא חומות". שמו שונה ל"מחלקת גאלאטין" ב-1976 על שם אלברט גאלאטין, שר האוצר בממשל תומאס ג'פרסון ומייסד אוניברסיטת ניו יורק. ב-1995 אימץ בית הספר את שמו הנוכחי, "בית ספר גאלאטין ללימודים פרטניים".

ממוזער|בניין בית ספר גאלאטין

הרברט לונדון היה הדיקן הראשון של בית הספר עד 1992. בניין גאלאטין נמצא בתוך קמפוס אוניברסיטת ניו יורק, מזרחית לוושינגטון סקוור פארק בוושינגטון פלייס 1 במנהטן, ניו יורק.

בשנים 2007–2008 נערכו שיפוצים ושינויים במתקני בית ספר גאלאטין בפינת כיכר וושינגטון וברודוויי. במסגרת השיפוצים נבנו אולם מופעים, גלריית אמנות, חדרי כיתות, אולפנים ומשרדים. הבניין הראשי נקרא על שם ג'ורג'ינה בלומברג.

## תחמים אקדמיים
תלמידי גאלאטין מפתחים תחום ריכוז, בניגוד למקצוע ראשי אקדמי, המותאם פרטנית לתחומי העניין שלהם ולמטרותיהם. תחום ריכוז יכול להקיף שדות לימוד רבים ובמקרים רבים כרוך בהשתתפות בקורסים בבתי ספר שונים באוניברסיטת ניו יורק. עם זאת, כדי להגיע לסיום הלימודים יש לעמוד בדרישות כלליות. אלה מתחילות ב"קורסי יסוד" ומסתיימות בבחינה תובענית בעל פה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
ארצות הברית
אליפות תל אביב הפתוחה 1994

**אליפות תל אביב הפתוחה 1994** היא טורניר טניס מסבב ה-ATP-250 שנערך ב-1994 באצטדיון קנדה ברמת השרון, ישראל בין ה-10-17 באוקטובר. האליפות הייתה המהדורה ה-15 של אליפות תל אביב הפתוחה. באליפות היחידים ניצח ויין פריירה הדרום אפריקאי, וניצח את עמוס מנסדורף הישראלי.

## התחרויות
### תחרות היחידים
בתחרות היחידים השתתפו 32 טניסאים.

### תחרות הזוגות
בתחרות הזוגות השתתפו 16 זוגות.

קטגוריה:1994 בישראל: ספורט
1994
המלכה הרעה (דמות דיסני)

**המלכה הרעה** (באנגלית: **Evil Queen**), הידועה גם בתור **המלכה המרושעת**, **המלכה גרימהילד**, או סתם **המלכה**, היא דמות בדיונית המופיעה כנבל הראשי בסרט ההנפשה הראשון באורך מלא של אולפני ההנפשה של וולט דיסני **"[[שלגיה ושבעת הגמדים (סרט, 1937)|שלגיה ושבעת הגמדים"]]** (1937) ונותרה דמות נבל בזיכיון המורחב שלהם "שלגיה". היא מבוססת על דמות המלכה הרעה מהאגדה הגרמנית "שלגיה ושבעת הגמדים" משנת 1812. הופיעה בעיבוד הלייב אקשן לסרט "שלגיה".

בסרט, בדומה לסיפור של האחים גרים שעליו הוא מבוסס, המלכה המרושעת היא קרה, סדיסטית, אכזרית ושואבת ביותר, בעלת מראת קסמים ומשתוקקת באופן אובססיבי להישאר "הכי יפה בארץ". היא הופכת לקנאה מזעם על יופייה של בתה החורגת, הנסיכה שלגיה, כמו גם על תשומת הלב של הנסיך יפה-התואר מארץ אחרת; אלמנט כזה של משולש אהבה הוא אחד השינויים של דיסני בסיפור. זה מוביל אותה לתכנן את מותה של שלגיה ובסופו של דבר גורם למותה שלה, שבסרט נגרם בעקיפין על ידי שבעת הגמדים. הגרסה של הסרט לדמות המלכה משתמשת בכוחות הכישוף האפלים שלה כדי להפוך את עצמה לאישה זקנה במקום פשוט לקחת תחפושת כמו בסיפורם של גרים; ההופעה הזו שלה מכונה בדרך כלל **המכשפה המרושעת** או לחלופין **המכשפה הזקנה** או רק **המכשפה** בצורתה המחופשת של האם החורגת. המלכה מתה בסרט, אבל ממשיכה לחיות במגוון יצירות דיסני לא קאנוניות.

הגרסה של הסרט למלכה נוצרה על ידי וולט דיסני וג'ו גרנט, ובמקור מונפשת על ידי ארט באביט ומדובבת על ידי לוסיל לה ורן. ההשראה לעיצובה הגיעה מדמויותיה של המלכה האש-א-מוטפ מ"היא" והנסיכה קרימהילד מ-Die Nibelungen. המלכה דובבה מאז על ידי אלינור אודלי, יוני פוריי, ג'נט וולדו, אדה רייס מרין, לואיז צ'מיס וסוזן בלייקסלי, והוצגה בשידור חי על ידי אן פרנסין (מחזמר), ג'יין קרטין (ספיישל טלוויזיה ליום ההולדת ה-50), אוליביה ויילד (Disney Dream Portraits), וקתי נג'ימי (היורשים). גל גדות גילמה גרסת לייב אקשן של הדמות בעיבוד הלייב אקשן הקרוב של הסרט המקורי מ-1937, "שלגיה". בגרסה העברית של שלגיה ושבעת הגמדים משנת 1937 הדמות דובבה על ידי שושיק שני.

הופיעה גם ב"בית העכבר"(house of mouse) ספיישל האלווין לצד הנבלים.

גרסה זו של דמות האגדות התקבלה היטב על ידי מבקרי הקולנוע והציבור, והיא נחשבת לאחד הנבלים האייקוניים והמאיימים ביותר של דיסני. מלבד בסרט, המלכה המרושעת הופיעה רבות באטרקציות ובהפקות של דיסני, כולל לא רק אלה הקשורות ישירות לסיפור על שלגיה, כמו פנטזמיק!, The Kingdom Keepers ו-Kingdom Hearts Birth by Sleep, לפעמים מופיעים בהם לצד מליפיסנט מהיפהפייה הנרדמת. גרסת הסרט למלכה הפכה גם לארכיטיפ פופולרי שהשפיע על מספר אמנים ויצירות שאינן של דיסני.

הדמות של המלכה הרעה הופיעה גם בסדרה האמריקאית "עד עצם היום הזה", את המלכה הרעה גילמה לאנה פרייה במשך 7 עונות.

## קישורים חיצוניים

## הערות שוליים

קטגוריה:רוצחים בדיוניים
קטגוריה:שלגיה של דיסני
קטגוריה:נבלי דיסני
סופיאן עלכוש

**סופיאן עלכוש** (בערבית: **سفيان علكوش**, בתעתיק מדויק: **ספיאן עלכוש**; נולד ב-29 ביולי 1998 בנים שבצרפת) הוא כדורגלן מרוקאי המשחק בעמדת המגן הימני בקבוצת מץ מליגת העל הצרפתית ובנבחרת מרוקו.

## קריירת מועדונים
עלכוש גדל במחלקת הנוער של נים. הוא ערך 115 הופעות ליגה במדי המועדון במסגרת ליגת העל הצרפתית וליגת המשנה הצרפתית, בהן הבקיע שער אחד.

ב-21 ביולי 2021 חתם על חוזה לארבע עונות במץ מליגת העל הצרפתית. ב-15 באוגוסט ערך את הופעת הבכורה שלו במועדון, בהפסד 2-0 לנאנט במסגרת המחזור השני בליגה לעונת 2021/2022.

ב-15 בפברואר 2022 הושאל עלכוש ללוזאן מליגת העל השווייצרית עד לתום עונת . ב-27 בפברואר ערך את הופעת הבכורה שלו במועדון, בהפסד 2-1 ללוצרן במסגרת המחזור ה-23 בליגה. בסך הכל ערך 11 הופעות ליגה במדי המועדון במהלך תקופת ההשאלה.

## קריירה בינלאומית
ב-12 בנובמבר 2021 ערך עלכוש את הופעת הבכורה שלו בנבחרת מרוקו, בניצחון 3-0 על נבחרת סודאן במסגרת מוקדמות מונדיאל 2022. הוא היה חלק מסגל נבחרת מרוקו בטורניר גביע אפריקה לאומות 2021 בשנת 2022, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:מגני כדורגל מרוקאים
קטגוריה:כדורגלני נים
קטגוריה:כדורגלני מץ
קטגוריה:כדורגלני לוזאן
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2021
קטגוריה:מרוקאים שנולדו ב-1998
ז'וזפ מריה ברוקאל

**ז'וזפ מריה ברוקאל** (בספרדית: **Josep Maria Berrocal**; נולד ב-30 במאי 1970) הוא מאמן כדורסל ספרדי המשמש כעוזר מאמן בבאיירן מינכן מליגת העל הגרמנית בכדורסל והיורוליג.

## קריירה
ברוקאל עשה את צעדיו הראשונים כמאמן בקבוצות הנוער של חובנטוד בדאלונה, לפני שהצטרף לברצלונה מ-1997 עד 2010. באותן 13 עונות בברצלונה הוא בילה חמש עונות במחלקת הנוער עד שעשה את קפיצת המדרגה לקבוצה הראשונה של ברצלונה, שם עבד שמונה שנים כעוזר מאמן, וזכה בשני תוארי יורוליג, שלוש אליפויות ספרד, שלושה גביעי המלך, שני תוארי סופרקופה ושתי אליפויות קטלוניה. בנוסף, בעונת 2006/2007 שילב את עבודתו בקבוצה הראשונה עם זו של המאמן הראשי בקבוצת הנוער של ברצלונה, והצליח לזכות באליפות ספרד. בברצלונה הוא שימש כעוזר לסבטיסלב פשיץ', דושקו איבאנוביץ' וצ'אבי פסקואל.

בעונת 2010/2011 הוא חתם כמאמן ראשי בבודיוולניק קייב מהסופרליגה האוקראינית, עמה זכה באליפות והשיג את הקמפיין האירופי הטוב ביותר בתולדות המועדון, כשהגיע לרבע גמר עונת 2010/2011 ביורוקאפ והודח על ידי קחאסול סביליה).

בעונת 2011/2012 חתם במנורקה. הוא הצליח להעלות את המועדון לליגת העל הספרדית, אך הקבוצה ויתרה על העלייה מסיבות כלכליות.

באוקטובר 2012 הוא עזב את אליקנטה, עמה פתח את העונה, וחזר לאוקראינה כדי לחתום בבי.סי. דונצק. לאחר שלושה חודשים הוא עזב את הקבוצה.

בקיץ 2014 חתם ברוקאל בפנאתיניאקוס כעוזרו של דושקו איבאנוביץ'.

ב-2016 הוא חתם בברצלונה כעוזר לגאורגיס ברצוקאס.

ב-2017 חתם ברוקאל כמאמן ראשי באסקישהיר שעלתה לליגת העל הטורקית. הוא נבחר כמאמן למשחק האולסטאר של הליגה, אך בסיום העונה המועדון התפרק עקב בעיות כלכליות.

בקיץ 2018 הוא מונה למאמן אסטודיאנטס מדריד, הפעם הראשונה בה אימן בליגת ה-ACB. לאחר הניצחון בדרבי מול ריאל מדריד הצליחה הקבוצה הצליחה להעפיל לגביע המלך.

ב-18 ביולי 2019 הוא חתם בסאסקי בסקוניה בתור עוזר המאמן הראשון, והקבוצה זכתה באליפות אחרי טורניר שהתקיים ב.

בנובמבר 2020 הוא נכנס לתפקיד המאמן הראשי של אל מוחארק הבחריינית.

ב-18 ביולי 2021 הוא חתם כמאמן פראט מליגת ה-LEB Oro.

ב-28 ביולי 2022 הוא מונה לעוזרו של עודד קטש במכבי תל אביב מליגת העל הישראלית והיורוליג.

באוגוסט 2024 עזב את מכבי תל אביב וחתם כעוזר מאמן בבאיירן מינכן.

## קישורים חיצוניים

*פרופיל, באתר מכבי תל אביב

## הערות שוליים

קטגוריה:מאמני כדורסל ספרדים
קטגוריה:ספרדים שנולדו ב-1970
כריס הורטון

**כריס הורטון** (באנגלית: **Chris Horton**; נולד ב-29 ביוני 1994) הוא כדורסלן אמריקאי המשחק בעמדות הפאוור פורוורד והסנטר בלוקומוטיב קובאן.

## קריירה
הורטון החל לשחק כדורסל עבור אוניברסיטת אוסטין פיי סטייט. במהלך העונה הראשונה שלו, הורטון סיים עם 100 חסימות וקבע את שיא האוניברסיטה לחסימות בעונה. הוא היה שישי בליגה בחסימות, עם 3.23 חסימות למשחק, כשהוא מוסיף 8.2 נקודות ו-6.8 ריבאונדים למשחק. הורטון סיים את קריירת המכללות שלו כקלע החמישי בטיבו בתולדות האוניברסיטה עם 1,719 נקודות, הריבאונדר השני בטיבו עם 1,261 ריבאונדים ושיאן החסימות בכל הזמנים עם 319 חסימות.

לאחר שלא נבחר בדראפט 2016 ב-NBA, הורטון הצטרף לסגל מיאמי היט לליגת הקיץ של ה-NBA. לאחר שהרשים במהלך הטורניר, נבחר הורטון בבחירה החמישית בדראפט ליגת הפיתוח של ה-NBA על ידי גרנד ראפידס דרייב. ב-3 באוגוסט 2017 חתם באלבה פהרוואר ההונגרית.

ב-30 ביולי 2018 חתם בקימיס היוונית. בתום העונה הוביל את הליגה עם 9.1 ריבאונדים ו-1.7 חטיפות למשחק, חמישי בליגה עם 13.6 נקודות למשחק ושלישי עם 1.6 חסימות למשחק ב-23 משחקים.

ב-15 ביולי 2019 חתם בשולה באסקט הצרפתית. הוא העמיד ממוצעים של 17 נקודות, 9 ריבאונדים ו-1.7 אסיסטים למשחק, ונבחר לשחק במשחק האולסטאר של הליגה. ב-13 ביוני 2020 חתם בגראבלין דנקירק, גם היא מליגת העל הצרפתית. ב-2 בינואר 2021 שב לשולה באסקט. ב-22 ביולי 2021 חתם בנאנטר, גם היא מאותה ליגה. בתום עונת 2021/2022 נבחר הורטון שוב למשחק האולסטאר של הליגה, נבחר לנבחרת העונה והוביל את הליגה בריבאונדים ובחסימות.

ב-27 ביולי 2022 חתם בהפועל תל אביב. בנובמבר 2022 עבר ללוקומוטיב קובאן.

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:דיקייטר (ג'ורג'יה): אישים
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:בוגרי אוניברסיטת המדינה של אוסטין פיי
קטגוריה:כדורסלני גרנד ראפידס דרייב
קטגוריה:כדורסלני אלבה פהרוואר
קטגוריה:כדורסלני שולה באסקט
קטגוריה:כדורסלני נאנטר
קטגוריה:כדורסלני הפועל תל אביב
קטגוריה:אמריקאים שנולדו ב-1994